钦定古今图书集成/明伦汇编/闺媛典/第289卷 > 皇清二十二 > 江白龙妻李氏
## 钦定古今图书集成/明伦汇编/闺媛典/第289卷 > 皇清二十二 > 江白龙妻李氏

按《泰宁县志》：李氏，江白龙妻，明季少保春叶公季女。年十八归江，生一子玮星。其大父江振鹏以举人任桂林郡守，流寇入广，道梗不通。白龙欲趋广省父，阴有殉难之志。氏为出奁资以佐其行，因预诀曰：“子死父而妻死夫，宜也。然幸有子，倘不讳死，守此孤耳。” 其后龙与振鹏果以不屈死。讣至，氏毁容废栉，课子三十馀年。